ΘΕΜΑ 2
2.1
α. Τι ονομάζεται ενσίρωση και σε ποιους χώρους γίνεται (μονάδες 6);
β. Ποιος είναι ο στόχος κατά την ενσίρωση και πως αυτός πραγματοποιείται (μονάδες 6);
Μονάδες 12
2.2
2.2.1 Να γράψετε στο φύλλο απαντήσεων τα γράμματα α, β, γ, δ, ε καθεμιάς από τις παρακάτω προτάσεις και δίπλα έναν από τους αριθμούς 1 έως 10 που αντιστοιχεί στη λέξη, η οποία συμπληρώνει σωστά την πρόταση. Σημειώνεται ότι πέντε (5) από τις παρακάτω λέξεις θα περισσέψουν (μονάδες 10).
1. εύκολα, 2. νάτριο, 3. υγρασία, 4. αραβοσίτου, 5. ψυχανθή, 6. αγροστώδη, 7. δύσκολα, 8. υδατάνθρακας, 9. αζωτούχες ουσίες, 10 μηδικής. 
Τα είδη της χλωρής φυτικής ύλης ανάλογα με τη χημική τους σύσταση ενσιρώνονται εύκολα ή δύσκολα. (α) ……………………. ενσιρώνονται είδη που περιέχουν πολλά σάκχαρα και (β)…………………… περίπου 70-80%, όπως φύλλα τεύτλων, κτηνοτροφικά τεύτλα, γεώμηλα χλόη (γ)………………………... Είδη που περιέχουν πολλή υγρασία και παράλληλα πολλές αζωτούχες ουσίες και λίγα σάκχαρα ενσιρώνονται (δ)…………………….., όπως η νεαρή χλόη λειμώνων, τα (ε)……………………… (μηδική και τριφύλλι) κ.α. 

2.2.2 Να γράψετε στο φύλλο απαντήσεων τον αριθμό της παρακάτω πρότασης και δίπλα στον αριθμό, το γράμμα που αντιστοιχεί στη σωστή απάντηση (μονάδες 3).
Η μεγάλη περιεκτικότητα σε υγρασία (>80%) διαφόρων ειδών χλωρής φυτικής ύλης δυσχεραίνει την επιτυχία της ενσίρωσης και καλό είναι, πριν από τη διαδικασία της ενσίρωσης, να προηγείται:
α. Διαβροχή
β. Μάρανση
γ. Ψεκασμός με φυτοφάρμακα
δ. Λίπανση
Μονάδες 13

